Αλ-Φασίρ

Το Αλ-Φασίρ ή Ελ Φασέρ (αραβ. الفاشر) είναι μεγάλη πόλη του Σουδάν, πρωτεύουσα της Πολιτείας Βόρειο Νταρφούρ.«Al-Fashir» (description), Encyclopædia Britannica, 2007 Ιστορικός σταθμός των καραβανιών, η πόλη είναι κτισμένη σε υψόμετρο 700 μέτρα πάνω από την επιφάνεια της θάλασσας. Σήμερα εκεί διεξάγεται εμπόριο αγροτικών προϊόντων, ιδίως δημητριακών και φρούτων που παράγει η γύρω περιοχή. Το Αλ-Φασίρ συνδέεται οδικώς με την Γκενέινα και την Ουμ Κεντάντα. Το 2006 είχε 264.734 κατοίκους, έναντι 178.500 το 2001. Μαζί όμως με τα γύρω στρατόπεδα εσωτερικών προσφύγων, ο πληθυσμός το 2009, όπως εκτίμησε υπηρεσία του ΟΗΕ, ξεπέρασε τις 500 χιλιάδες.

Το 1990, με διάταγμα του τότε Προέδρου του Σουδάν Ομάρ ελ-Μπεσίρ ιδρύθηκε το Πανεπιστήμιο του Αλ-Φασίρ, που εγκαινιάσθηκε επισήμως τον Φεβρουάριο του 1991 σε χώρο δυτικώς του αεροδρομίου της πόλεως.

 Παραπομπές 

Φασιρ